CELEX: 52014PC0142
Language: hr
Date: 2014-03-11
Title: Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

|
			
		
		
		52014PC0142
		
			Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda /* COM/2014/0142 final - 2014/0081 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost i
homogenost unutarnjeg tržišta, Zajednički odbor EGP-a mora u Sporazum o
EGP-u u što kraćem roku nakon njegova donošenja ugraditi cjelokupno
relevantno zakonodavstvo EU-a te omogućiti sudjelovanje država
članica EGP-a/EFTA-e u aktivnostima ili programima EU-a bitnima za EGP.
Člankom 78. Sporazuma o EGP-u
predviđeno je da ugovorne stranke ojačaju i prošire suradnju u okviru
aktivnosti Unije u područjima, među ostalim, obrazovanja,
osposobljavanja i mladih. 
2.           REZULTATI SAVJETOVANJA SA
ZAINTERESIRANIM STRANAMA I PROCJENE UČINKA
Nacrtom odluke Zajedničkog odbora EGP-a
(priložena uz predloženu odluku Vijeća) želi se izmijeniti Protokol 31. uz
Sporazum o EGP-u o suradnji u posebnim područjima izvan četiriju
sloboda kako bi se proširila suradnja ugovornih stranaka u području
obrazovanja, osposobljavanja i mladih.
Stoga treba u Sporazum o EGP-u ugraditi Uredbu
(EU) br. 1288/2013 Europskog Parlamenta i Vijeća od 11. prosinca
2013. o uspostavi programa „Erasmus+”: programa Unije za obrazovanje,
osposobljavanje, mlade i sport i stavljanju izvan snage odluka
br. 1719/2006/EZ, 1720/2006/EZ i 1298/2008/EZ[1].
Protokol 31. uz Sporazum o EGP-u treba stoga
izmijeniti kako bi se omogućila provedba te proširene suradnje od 1.
siječnja 2014.
3.           PRAVNI ELEMENTI PRIJEDLOGA
Člankom 1. stavkom 3. Uredbe
Vijeća (EZ) br. 2894/94 o rješenjima za provedbu Sporazuma o EGP-u
predviđeno je da Vijeće utvrđuje stajalište koje treba
prihvatiti u ime Unije u vezi s takvim odlukama, na prijedlog Komisije. 
Komisija podnosi Vijeću nacrt odluke
Zajedničkog odbora EGP-a da ga prihvati kao stajalište Unije. Komisija se
nada da će ga što prije moći predstaviti Zajedničkom odboru
EGP-a.
4.           PRORAČUNSKE IMPLIKACIJE

Predlaže se da se
Protokol 31. uz Sporazum o EGP-u izmijeni kako bi se državama članicama
EGP-a/EFTA-e omogućilo da sudjeluju u programu i da mu financijski
doprinose kako je navedeno u Odluci.
2014/0081 (NLE)
Prijedlog
ODLUKE VIJEĆA
o stajalištu koje treba donijeti, u ime
Europske unije, u Zajedničkom odboru EGP-a o izmjeni Protokola 31. uz
Sporazum o EGP-u o suradnji u posebnim područjima izvan četiriju
sloboda 
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 165. stavak 4., članak 166.
stavak 4. i članak 218. stavak 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. o rješenjima za provedbu Sporazuma o
Europskom gospodarskom prostoru[2],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Protokol 31. uz Sporazum o
Europskom gospodarskom prostoru (dalje u tekstu „Sporazum o EGP-u”) sadržava
posebne odredbe i dogovore o suradnji u posebnim područjima izvan
četiriju sloboda.
(2)       Primjereno je proširiti
suradnju ugovornih stranaka Sporazuma o EGP-u kako bi se uključila Uredba
(EU) br. 1288/2013 Europskog parlamenta i Vijeća od 11. prosinca
2013. o uspostavi programa „Erasmus+”: programa Unije za obrazovanje, osposobljavanje,
mlade i sport i stavljanju izvan snage odluka br. 1719/2006/EZ,
1720/2006/EZ i 1298/2008/EZ[3].
(3)       Protokol 31. uz Sporazum o
EGP-u treba stoga izmijeniti kako bi se omogućila provedba te proširene
suradnje od 1. siječnja 2014.,
DONIJELO JE OVU ODLUKU: 
Članak 1.
Stajalište koje će Unija zauzeti u
Zajedničkom odboru EGP-a povezano s predloženom izmjenom Protokola 31. uz
Sporazum o EGP-u temelji se na nacrtu odluke Zajedničkog odbora EGP-a
priloženom ovoj Odluci.
Članak 2.
Ova Odluka
stupa na snagu na dan njezina donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 347, 20.12.2013., str. 50.
[2]               SL L 305, 30.11.1994., str. 6. 
[3]               SL L 347, 20.12.2013., str. 50.
PRILOG
ODLUCI ZAJEDNIČKOG
ODBORA EGP-a br. .../2014
od XXX
o izmjeni Protokola 31. uz Sporazum o EGP-u o suradnji u posebnim
područjima izvan četiriju sloboda
ZAJEDNIČKI ODBOR EGP-a,
uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegove članke 86. i
98.,
budući da:
(1)              
Primjereno je proširiti suradnju ugovornih stranaka
Sporazuma o EGP-u kako bi se uključila Uredba (EU) br. 1288/2013
Europskog parlamenta i Vijeća od 11. prosinca 2013. o uspostavi programa
„Erasmus+”: programa Unije za obrazovanje, osposobljavanje, mlade i sport i
stavljanju izvan snage odluka br. 1719/2006/EZ, 1720/2006/EZ i
1298/2008/EZ[1].
(2)              
Protokol 31. uz Sporazum o EGP-u treba stoga
izmijeniti kako bi se omogućila provedba te proširene suradnje od 1.
siječnja 2014.,
DONIO JE OVU ODLUKU:
Članak 1.
Članak 4. Protokola 31. uz Sporazum o
EGP-u mijenja se kako slijedi:
1.           Sljedeći stavak umeće se
iza stavka 2.m:
„2.n   Države članice EFTA-e od 1.
siječnja 2014. sudjeluju u sljedećem programu:
–              
32013 R 1288: Uredba
(EU) br. 1288/2013 Europskog parlamenta i Vijeća od 11. prosinca
2013. o uspostavi programa „Erasmus +”: programa Unije za obrazovanje,
osposobljavanje, mlade i sport i o stavljanju izvan snage odluke
br. 1719/2006/EZ, br. 1720/2006/EZ i br. 1298/2008/EZ (SL
L 347, 20.12.2013., str. 50.).”
2.           Tekst stavka 3. zamjenjuje se
sljedećim:
„Države članice EFTA-e financijski doprinose
u skladu s člankom 82. stavkom 1. točkom (a) Sporazuma
programima i aktivnostima iz stavaka 1., 2., 2.a, 2.b, 2.c, 2.d, 2.e, 2.f, 2.g,
2.h, 2.i, 2.j, 2.k, 2.l, 2.m i 2.n.”
Članak 2.
Ova Odluka stupa na snagu prvog dana nakon
posljednje obavijesti iz članka 103. stavka 1. Sporazuma o EGP-u*.
Primjenjuje
od 1. siječnja 2014.
Članak 3.
Ova se Odluka objavljuje u odjeljku o EGP-u i
u Dodatku o EGP-u Službenom listu Europske unije.
Sastavljeno u Bruxellesu
                                                                       Za
Zajednički odbor EGP-a
                                                                       Predsjednik
                                                                       
                                                                       
                                                                       
                                                                       Tajnici
                                                                       Zajedničkog
odbora EGP-a
[1]               SL L 347, 20.12.2013., str. 50.
*               [Ustavni zahtjevi nisu navedeni.] [Ustavni zahtjevi su
navedeni.]